El divendres 8 de juliol hi haurà un nou mapatge en la plaça de “La Palmereta”
05 de juliol 2016

![Imagen 1](/media/ydwjx43k/cartel-tipo_07-low.jpg)![Imagen 2](/media/45xjmiou/aimg_3459.jpg)

​

El projecte MUS de Participació Ciutadana programa un nou mapatge urbà divendres que ve 8 de juliol a les 19:00 hores a la plaça de “La Palmereta” (Plaza del Pilar) a l'entorn de l'avinguda Nou d´Octubre, a fi de seguir treballant des del plànol les necessitats dels veïns i veïnes de Port de Sagunt que vulguen participar en aquest procés.   
  
D'altra banda, més de 30 veïns i veïnes van participar ahir dilluns en el mapatge urbà de Wichita. El barri va eixir al carrer per a posar sobre el plànol les seues necessitats. Els veïns i veïnes van participar intensament en l'aportació de reflexions sobre la millores que precisen els mítics habitatges de Sales Pombo; des de la xarxa de sanejament i actualització d'itineraris accessibles dotats de rampes i voreres transitables, fins a qüestions de política social i convivència derivats molts d'ells de la falta d'actuació des d'un consens veïnal. El clam popular va reivindicar de manera unànime millores en l'aparença estètica del barri, un barri estratègicament situat i ben connectat segons van assenyalar els veïns. Veïns que, d'altra banda, van mostrar el seu orgull i sentiment passional: “ser de Wichita és un segell d'identitat únic”.

*   [](http://www.facebook.com/sharer.php?u=https://aytosagunto.es/va/actualitat/el-divendres-8-de-juliol-hi-haura-un-nou-mapatge-en-la-placa-de-la-palmereta/ "Facebook")
*   [](http://twitter.com/share?url=https://aytosagunto.es/va/actualitat/el-divendres-8-de-juliol-hi-haura-un-nou-mapatge-en-la-placa-de-la-palmereta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-divendres-8-de-juliol-hi-haura-un-nou-mapatge-en-la-placa-de-la-palmereta/ "Linked In")
*   [](mailto:?body=https://aytosagunto.es/va/actualitat/el-divendres-8-de-juliol-hi-haura-un-nou-mapatge-en-la-placa-de-la-palmereta/)